[{"text_idx": "#000002", "text": "Pigion o lyfrau Cristnogol newydd i blant ac arweinwyr ar gyfer 2019"}, {"text_idx": "#000003", "text": "Pigion o lyfrau Cristnogol newydd i oedolion ar gyfer 2019"}, {"text_idx": "#000004", "text": "Mae Cyhoeddiadau\u2019r Gair newydd ddatgelu ei raglen gyhoeddi ar gyfer y flwyddyn, ac yma cawn gip ar rai o\u2019r teitlau hynny, ar gyfer oedolion yn benodol, sydd ar y ffordd ganddynt yn ystod y misoedd nesaf."}, {"text_idx": "#000005", "text": "Yr Alwad Cyfrannwyr amrywiol, wedi ei olygu gan Aled Davies a Beti-Wyn James\nCyfrol o fywgraffiadau 18 o weinidogion Cymru, yn olrhain hanes eu galwad i\u2019r weinidogaeth a sut mae hynny wedi ei wireddu dros amser. Pris: \u00a38.99."}, {"text_idx": "#000006", "text": "Geiriau Ffydd 3 gan John Treharne\nMae hon yn gyfrol wreiddiol, sy\u2019n cwblhau cyfres o drioleg o lyfrau. Yn y gyfrol gyntaf cafwyd 100 o fyfyrdodau ar rai o eiriau mwyaf allweddol a phwysig o eiddo Iesu, tra bod yr ail gyfrol wedi canolbwyntio ar 100 o fyfyrdodau yn seiliedig ar rai o adnodau nodedig o gyfnod yr Eglwys Fore. Yn y gyfrol newydd hon, yr hyn a geir eto yw 100 o fyfyrdodau, y tro yma yn canolbwyntio ar 100 adnod nodedig o\u2019r Hen Destament, gan ymweld a\u0302 phob un o\u2019r 39 llyfr yn yr Hen Destament yn eu tro. Hon fydd y gyfrol a fydd yn cael ei ddefnyddio fel maes llafur i ddosbarth yr Ysgol Sul ar gyfer yr oedolion o fis Medi eleni ymlaen. Bydd ar gael yn ystod mis Mai, a\u2019i phris yn \u00a39.99"}, {"text_idx": "#000007", "text": "Myfyrdodau Ffydd ar Waith gan Denzil I John\nMae hon yn gyfrol wreiddiol arall gan Denzil John, ac yn dilyn fformat ei lyfr blaenorol, Gair Disglair Duw. Yma ceir 52 myfyrdod, pob un ohonynt yn cynnig arweiniad ar sut i roi ein ffydd ar waith. Ychydig flynyddoedd yn o\u0302l trefnwyd ymgyrch gan yr enwadau yng Nghymru yn dwyn y teitl \u2018Beibl Byw\u2019, ac yna dilynwyd hyn gan ymgyrch \u2018Byw\u2019r Beibl\u2019. Her i bob un ohonom yw ceisio newid y drefn a chwilio am ffyrdd o addasu gweithgarwch yr eglwysi fel bod addoliad, gwasanaethu cymdeithas a chenhadaeth yr eglwys leol yn edrych allan i\u2019r byd. Dyma oedd y symbyliad i\u2019r awdur wrth fynd ati i baratoi y gyfrol hon, sef i i hyrwyddo\u2019r meddylfryd o \u2018Fyw\u2019r Beibl\u2019. Trefnir y gyfrol yn fras i dymhorau\u2019r flwyddyn, gan gynnwys cyfeiriadau at ddigwyddiadau cenhadol eglwysi yng Nghymru a thu hwnt. Gobeithir bydd y syniadau o fewn y myfyrdodau hyn yn sbarduno eraill i ystyried sut y gallant droi ei ffydd yn weithredoedd ymarferol a gweithredol er mwyn adeiladu Teyrnas Dduw yn ein plith. Bydd y gyfrol allan erbyn yr Eisteddfod Genedlaethol, ac ar gael am \u00a39.99"}, {"text_idx": "#000008", "text": "Pererin Wyf, sef cyfrol o wasanaethau yn ein herio i ddilyn Iesu heddiw gan Huw John Hughes.\nCyfrol yw hon sy\u2019n cynnwys 52 o wasanaethau, un ar gyfer pob wythnos o\u2019r flwyddyn, a\u2019r rhain yn wasanaethau gwahanol i\u2019r cyffredin a hynny am sawl rheswm. Maent wedi eu paratoi ar gyfer cynulleidfaoedd o niferoedd bychain lle mae cyfle i bob un gymryd rhan. Ymhob gwasanaeth mae cyfle i weddi\u0308o, canu, darllen, gwrando a thrafod (yn hytrach na phregeth neu anerchiad). Mae rhan gyntaf y gyfrol yn ymdrin a\u0302 bywyd Iesu o\u2019i enedigaeth i\u2019r groes a\u2019r atgyfodiad a\u2019r ail ran yn ymwneud a\u0302\u2019i ddysgeidiaeth gan fanylu ar gynnwys y Bregeth ar y Mynydd. Amcan y gyfrol yw cyflwyno Iesu\u2019r chwyldroadwr sy\u2019n dal i herio ein cyfnod ni. Dyma gyfle i aelodau gynnal gwasanaethau ymhlith ei gilydd a hynny trwy ddod at ei gilydd mewn cylch neu o gwmpas bwrdd fel bod pob un yn wynebu ei gilydd. Gellir dewis arweinydd i fod yn gyfrifol am arwain y gwasanaethau a rhoi cyfle i bawb sy\u2019n dymuno i gymryd rhan \u2013 darllen, gweddi\u0308o a chanu\u2019r emynau. Bydd y trafodaethau sy\u2019n dilyn hefyd yn rhoi cyfle i bob unigolyn gael cyfle i ddweud ei ddweud, i ofyn cwestiwn, i fyfyrio ond yn bennaf i olrhain beth ydi neges a her Iesu ar ein cyfer heddiw. Bydd y gyfrol yn y siopau fis Mai, ac ar gael am \u00a39.99."}, {"text_idx": "#000009", "text": "O Eden i Baradwys, sef cyfrol wreiddiol wedi ei baratoi gan D Hugh Matthews.\nTaith drwy\u2019r Beibl a geir yma, o lyfr Genesis i lyfr Datguddiad, gydag ambell gilfach lle teimlwyd y byddai\u2019n dda i aros, a cheisio rhoi blas o\u2019r hyn sydd ar gael yn y llyfr. Fel gyda phob llyfr taith, ceisir dweud gair am y lle ble\u2019r arhoswn, a thynnu sylw at rywbeth o ddiddordeb ymhob llyfr o\u2019r Hen Destament a\u2019r Newydd, gan gynnwys y llyfrau a anwybyddir gennym yn aml. Ceisiwyd dewis stori sy\u2019n anghyfarwydd, ac os digwydd ein bod yn cofio\u2019r stori ei hun, ceisir tynnu sylw at rywbeth hynod ynddi. Nid oes cyfle i aros yn hir ym mhobman, ond ceisiwyd ymweld a\u0302 phob un o\u2019r 66 o lyfrau a geir yn y Beibl. Bydd y gyfrol ar gael yn ystod mis Mai, ai bris yn \u00a39.99."}, {"text_idx": "#000010", "text": "Sut mae bod yn Weinidog Eglwys\nCyfol yn seiliedig ar waith prifathro coleg diwinyddol gyda\u2019r Bedyddwyr, sef y Parch Nigel Wright yw hon, ac wedi ei addasu i\u2019r Gymraeg gan weinidog profiadol arall, sef y Parch Olaf Davies."}, {"text_idx": "#000011", "text": "Yn y gyfrol hon ceisia\u2019r awdur daflu goleuni neilltuol ar yr hyn sy\u2019n gynwysedig ar ddod yn weinidog ac yna ar gyflawni\u2019r alwedigaeth mewn ffordd gyfrifol a chyson. Y mae\u2019n tynnu ar ddealltwriaeth eang o ddechreuadau gweinidogaeth a\u2019r modd mae\u2019r eglwysi wedi ystyried eu gwaith, ac wrth gwrs ar brofiad helaeth o weithio fel gweinidog a hyfforddi eraill ar gyfer y gwaith."}, {"text_idx": "#000012", "text": "Wrth baratoi y gyfrol rodd gan yr awdur gwmni o bobl mewn golwg a fyddai yn cael y llyfr hwn o gymorth iddynt. Yn gyntaf, y mae\u2019r sawl sy\u2019n profi ac yn ystyried galwad i\u2019r weinidogaeth. Ychydig amser yn o\u0302l byddai\u2019r cwmni hwn yn cynnwys yr ifanc a\u2019r gwrywaidd ond erbyn hyn y mae\u2019r rhai sy\u2019n ystyried y weinidogaeth llawn mor debygol o fod yn fenywaidd ac yn aml nid yn ifanc ond ymgeiswyr o\u2019r genhedlaeth hy\u0302n. Gobeithir hefyd y bydd y rhai a fu\u2019n ymwneud a\u0302 gwaith y weinidogaeth eisoes yn gweld gwerth yn y llyfr hwn. Mae i gyfnod canol gweinidogaeth fel i ganol oed ei heriau arbennig. Mae hon hefyd yn addas i\u2019r rhai sydd bellach wedi ymddeol o\u2019r weinidogaeth ond yn parhau i ystyried ei hun yn weinidog er yn cydnabod ei fod bellach yn eistedd yn y sedd gefn, ond yn dal i gyfrannu mewn ffordd ychydig yn wahanol. Bydd y gyfrol ar gael yn ystod mis mai, pris \u00a38.99"}, {"text_idx": "#000013", "text": "Meddai Olaf Davies wedi iddo ddarllen y gyfrol wreiddiol: ... awn mor bell a dweud y dylai hwn fod yn ddarllen hanfodol i\u2019r gweinidog newydd ei ordeinio ac i rywrai fel fi sydd newydd ymddeol. Dylai hon fod ar restr \u2018darllen hanfodol\u2019 unrhyw goleg diwinyddol yng Nghymru."}, {"text_idx": "#000014", "text": "Y Tir Ysgythrol gan Desmond Davies\nGwasanaethodd Desmond Davies fel gweinidog ffyddlon gyda\u2019r Bedyddwyr trwy gydol ei oes, ac fe\u2019i ystyrir yn bregethwr, hanesydd ac ysgolhaig. Yn y gyfrol hon aeth ati i grynhoi nifer o\u2019i bregethau, gan eu troi i fod yn wasanaethau cyflawn, sy\u2019n cynnwys darlleniadau a gweddi\u0308au. Mae yma hefyd gasgliad o emynau gwreiddiol ganddo, gan gynnwys rhai ar gyfer y Nadolig a\u2019r Pasg. Bydd y gyfrol ar gael o fis Mai ymlaen, pris \u00a38.99"}, {"text_idx": "#000016", "text": "O fis Medi 2018 ymlaen byddwn yn dilyn cyfrol Dehongli Bywyd a Gwaith Timotheus gan Elfed ap Nefydd Roberts. Ar gael yn eich siop Gymraeg leol neu i\u2019w archebu ar-lein trwy gwales drwy glicio yma. Mae modd prynnu copi ar ffurf PDF i\u2019w lawrlwytho\u2019n syth o\u2019n siop ddigidol hefyd drwy glicio yma."}, {"text_idx": "#000017", "text": "Erbyn hyn mae\u2019r gyfrol Canu Clod! 1 a 2 allan yn y siopau! Mae\u2019r cyfrolau hyn yn cynnwys dros 440 o ganeuon Cristnogol sy\u2019n addas i blant ac ieuenctid. Cofiwch bod y llyfrau ar gael trwy unrhyw siop Gymraeg neu Gristnogol. Am fwy o fanylion neu i archebu cliciwch YMA."}, {"text_idx": "#000018", "text": "Hefyd ar gael erbyn hyn mae casgliad cyflawn o PowerPoint\u2019s Canu Clod ar gael i\u2019w prynu\u2019n ddigidol."}, {"text_idx": "#000019", "text": "Hefyd i ymddangos yn ystod 2018 mae cyfres o draciau cefndir Canu Clod ar gyfer cyfeiliant!"}]